ຄະນະໂຄສະນາອົບຮົມສູນກາງພັກ ໄດ້ເປີດກອງປະຊຸມແນະນຳ ການປາຖະກະຖາ ກ່ຽວກັບ “ເມືອງວຽງໄຊ” ຖານທີ່ໝັ້ນ ຂອງການປະຕິວັດ ຄົບຮອບ 50 ປີ.
ໃນວັນທີ 2 ພະຈິກ 2018 ຜ່ານມາ, ຄະນະໂຄສະນາອົບຮົມສູນກາງພັກ ໄດ້ເປີດກອງປະຊຸມແນະນຳ ການປາຖະກະຖາ ກ່ຽວກັບ “ເມືອງວຽງໄຊ”ຖານທີ່ໝັ້ນ ຂອງການປະຕິວັດຄົບຮອບ 50 ປີ ຂຶ້ນທີ່ຫ້ອງປະ ຊຸມໃຫ່ຍ ຄອສພ (ຫຼັກ6), ໂດຍ
ພາຍໃຕ້ການເປັນປະທານຂອງ ທ່ານ ສຈ.ປອ ກິແກ້ວ ໄຂຄໍາພິທູນ ຄະນະເລ ຂາທິການສູນກາງພັກ ຫົວໜ້າຄະນະໂຄສະນາອົບຮົມສູນກາງພັກ, ຮອງຫົວໜ້າຜູ້ປະຈຳການຄະນະຮັບຜິດ ຊອບການສະເຫຼີມສະຫຼອງ ເມືອງວຽງໄຊ-ຖານທີ່ໝັ້ນຂອງການປະຕິວັດ ຄົບຮອບ 50 ປີ. ເຂົ້າຮ່ວມມີບັນດາຄະນະພັກ, ຄະນະນຳກະຊວງ-ອົງການທຽບເທົ່າ, ຄະນະພັກນະຄອນຫຼວງວຽງຈັນ, ຫົວໜ້າ, ຮອງຫົວໜ້າຄະນະໂຄ ສະນາອົບຮົມບັນດາແຂວງ ພ້ອມດ້ວຍພາກສ່ວນທີ່ກ່ຽວຂ້ອງເຂົ້າຮ່ວມ.
ໃນພິທີ ທ່ານ ສຈ.ປອ ກິແກ້ວ ໄຂຄຳພິທູນ ໄດ້ກ່າວວ່າ: ກອງປະຊຸມເຜີຍແຜ່ແນະນຳ ການປາຖະກະ ຖາ ກ່ຽວກັບ “ເມືອງວຽງໄຊ” ຖານທີ່ໝັ້ນຂອງການປະຕິວັດ ຄົບຮອບ 50 ປີ ໃນຄັ້ງນີ້, ແມ່ນເພື່ອສ້າງຄວາມຮັບຮູ້ເຂົ້າໃຈ ໃຫ້ຄະນະພັກ-ຄະນະນໍາ ບັນດາກະຊວງ-ອົງການ, ຄະນະໂຄສະນາອົບຮົມນະຄອນຫຼວງ-ແລະ ແຂວງ ໄດ້ນຳໄປຈັດຕັ້ງການປາຖະກະຖາ ກ່ຽວກັບການສ້າງຕັ້ງ ເມືອງວຽງໄຊ ຖານທີ່ໝັ້ນຂອງການປະຕິວັດ ເພື່ອໃຫ້ພະນັກງານ-ລັດຖະກອນ ຢູ່ບັນດາກະຊວງ-ອົງການ, ນະຄອນຫຼວງ, ແຂວງ ກໍ່ຄືພໍ່-ແມ່ປະຊາຊົນບັນ ດາເຜົ່າ ໄດ້ເຊື່ອຊຶມເອົາມູນເຊື້ອ ຄວາມປີຊາສາມາດ, ຄວາມສະຫລາດສ່ອງໃສ ຂອງພັກປະຊາຊົນ ປະຕິວັດລາວ ໃນການນຳພາການປະຕິວັດ, ເປັນການລະນຶກຈົດຈຳລໍ້າລຶກ ໄຊຊະນະອັນຍິ່ງໃຫຍ່ຂອງກອງທັບ ແລະ ປະຊາຊົນບັນດາເຜົ່າ ກໍຄືຜົນງານອັນລໍ້າເລີດ ແລະ ຄຸນງາມຄວາມດີ ອັນໃຫຍ່ຫລວງ ຂອງການນຳຮຸ້ນກ່ອນ ໂດຍສະເພາະປະທານ ໄກສອນ ພົມວິຫານ ແລະ ຜູ້ນຳອື່ນໆ ທີ່ໄດ້ນຳພາ ພາລະກິດປະຕິວັດຕໍ່ສູ້ປົດປ່ອຍປະເທດຊາດ, ສ້າງເມືອງວຽງໄຊ ເປັນຖານທີ່ໝັ້ນອັນແຂງແກ່ນ ເພື່ອເຮັດສຳເລັດການປະຕິວັດຊາດ ປະຊາທິປະ ໄຕ ນຳເອົາປະເທດຊາດ ກ້າວຂຶ້ນສູ່ສັງກາດໃໝ່. ສິ່ງສຳຄັນຍັງເປັນການເສີມຂະຫຍາຍມູນເຊື້ອແຫ່ງການຊີ້ນຳ-ນຳພາຮອບດ້ານຂອງພັກ, ມູນເຊື້ອພິລະອາດຫານ ຂອງກອງທັບ ແລະ ປະຊາຊົນບັນດາເຜົ່າ, ມູນເຊື້ອສາມັກຄີປອງດອງຊາດ ແລະ ມູນເຊື້ອດຸໝັ່ນຂະຫຍັນພຽນ ໃນການອອກແຮງງານ ສ້າງສາພັດທະນາ ຊີວິດການເປັນຢູ່ ຂອງປະຊາຊົນລາວເຮົາ ເຂົ້າໃນພາລະກິດປົກປັກຮັກສາ ແລະ ສ້າງສາ ພັດທະນາປະເທດຊາດ ເພື່ອກ້າວຂຶ້ນສູ່ຈຸດໝາຍ ທີ່ໄດ້ກຳນົດໄວ້ຢ່າງມີໄຊ
ພ້ອມດຽວກັນນີ້, ທ່ານ ສຈ.ປອ ກິແກ້ວ ໄຂຄຳພິທູນ ຍັງໄດ້ຍົກໃຫ້ເຫັນເຖິງ ຄວາມໝາຍຄວາມສໍາຄັນ ຂອງການສ້າງຕັ້ງເມືອງວຽງໄຊ-ຖານທີ່ໝັ້ນ ຂອງການປະຕິວັດລາວ, ເມືອງວຽງໄຊ-ສູນກາງ ການຊີ້ນໍາຂອງພັກ ຕໍ່ພາລະກິດຕໍ່ສູ້ກູ້ຊາດ ຕ້ານລັດທິລ່າເມືອງຂຶ້ນແບບເກົ່າ ແລະ ແບບໃໝ່ ສາມາດປົດປ່ອຍ ປະເທດຊາດຢ່າງສົມບູນ, ເມືອງວຽງໄຊ ເປັນຖານທີ່ໝັ້ນ ທີ່ແຂງແກ່ນ, ເປັນສູນກາງ ແຫ່ງການຊີ້ນຳ-ນຳພາຮອບດ້ານຂອງພັກ ໃນພາລະກິດປົດປ່ອຍປະເທດຊາດຢ່າງມີໄຊ ສ້າງສາປະເທດລາວ ໃຫ້ເປັນປະເທດສັນຕີພາບ, ເອກະ ລາດ, ປະຊາທິປະໄຕ, ເອກະພາບ ແລະ ວັດທະນາຖາວອນ.
ແຈ້ງໄຟໄໝ້ : 1190
ຕຳຫຼວດ : 1191
ລົດໂຮງໝໍ : 1195
ໄຟຟ້າ : 1199
ນ້ຳປະປາ : 1169
ໜ່ວຍກູ້ໄພ : 1624
ມີ 50 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌